ຄວາມປອດໄພແລະສຸຂະອະນາໄມອາຫານຈະປະກອບສ່ວນກໍ່ສ້າງພື້ນຖານກະສິກຳຫວຽດນາມພັດທະນາຢ່າງໝັ້ນຄົງ
ທ່ານນາງຮອງປະທານປະເທດ ດັ້ງທິ້ຫງອກທິ້ງ, ກ່າວຄຳເຫັນທີ່ພິທີເປີດສະຫຼອງ
(ພາບ: TTXVN)
ຕອນບ່າຍວັນທີ 13/02, ທ່ານນາງຮອງປະທານປະເທດ ດັ້ງທິ້ຫງອກທິ້ງ ໄດ້ເຂົ້າຮ່ວມ ແລະ ຕັດແຖບຜ້າເປີດສະຫຼອງຮ້ານຊັບພະສິນຄ້າຈຳໜ່າຍອາຫານຜະລິດຕະພັນກະເສດປອດສານພິດ UCAmart ຢູ່ຮ່າໂນ້ຍ. ນີ້ແມ່ນຮ້ານຊັບພະສິນຄ້າທີ່ນອນໃນລະບົບຮ້ານຊັບພະສິນຄ້າ UCAmart ສັງກັດສະຫະສະຫະກອນຈຳໜ່າຍຜະລິດຕະພັນກະເສດປອດສານພິດຫວຽດນາມ (ສະຫະພັນສະຫະກອນຫວຽດນາມ) ດ້ວຍມາດຖານແມ່ນສູນຂາຍສົ່ງ, ຂາຍຍ່ອຍ, ແນະນຳ, ໂຄສະນາບັນດາຜະລິດຕະພັນກະເສດ, ອາຫານປອດສານພິດຫວຽດນາມ ເຖິງຜູ້ບໍລິໂພກຢູ່ພາຍໃນ ແລະ ຕ່າງປະເທດ. ກ່າວຄຳເຫັນທີ່ພິທີເປີດສະຫຼອງ, ທ່ານນາງຮອງປະທານປະເທດ ດັ້ງທິ້ຫງອກທິ້ງ ຢືນຢັນວ່າ, ຜ່ານລະບົບຮ້ານຊັບພະສິນຄ້າຜັກ, ອາຫານປອດສານຜິດ ຈະປະກອບສ່ວນສ້າງພື້ນຖານກະສິກຳຫວຽດນາມ ພັດທະນາຢ່າງໝັ້ນຄົງ. ທ່ານນາງຮອງປະທານປະເທດ ສະເໜີໃຫ້ກະຊວງກະສິກຳ ແລະ ພັດທະນາຊົນນະບົດ, ສະຫະພັນສະຫະກອນຫວຽດນາມ ສືບຕໍ່ເປັນເສນາທິການ, ສະເໜີຕໍ່ລັດຖະບານໃຫ້ມີບັນດາກົນໄກນະໂຍບາຍຢ່າງລະອຽດ, ເໝາະສົມເພື່ອສົ່ງເສີມວິສາຫະກິດລົງທຶນເຂົ້າຂົງເຂດກະສິກຳ, ຊົນນະບົດ…
(ແຫຼ່ງຄັດຈາກ VOV)